พรรคสร้างอนาคตไทย

พรรคสร้างอนาคตไทย เป็นพรรคการเมืองไทย ปัจจุบันวิรัช วิฑูรย์เธียร เป็นหัวหน้าพรรค และนิทัศน์ ประทักษ์ใจ เป็นเลขาธิการพรรค
ประวัติ.
พรรคสร้างอนาคตไทย ก่อตั้งเมื่อวันที่ 31 สิงหาคม พ.ศ. 2561
ต่อมาคำนึงเลขาธิการพรรคและคณะกรรมการบริหารพรรคอีก 8 คนได้ยื่นหนังสือลาออกจากการเป็นสมาชิกพรรคและหนังสือลาออกจากตำแหน่งทำให้คณะกรรมการบริหารพรรคที่เหลืออยู่ต้องพ้นจากตำแหน่งทั้งคณะจากนั้นในวันที่ 18 พฤศจิกายน ปี พ.ศ. 2561 ได้มีการจัดประชุมใหญ่สามัญประจำปี ครั้งที่ 2/2561 ซึ่งที่ประชุมได้มีมติให้แก้ไขข้อบังคับพรรคในส่วนของที่ทำการพรรคโดยให้ย้ายจากที่เดิมมาอยู่ที่ 1/21 ซอยสุภาพงษ์ 3 แยก 8 แขวงหนองบอน เขตประเวศ
ในการประชุมใหญ่สามัญประจำปี ครั้งที่ 1/2562 เมื่อวันที่ 22 กันยายน ปี พ.ศ. 2562 ที่ประชุมมีมติให้แก้ไขในส่วนของที่ทำการพรรคโดยให้ย้ายมาอยู่ที่ 158/80 หมู่ 3 หมู่บ้านสบาย สบาย ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา ต่อมาในการประชุมใหญ่สามัญครั้งที่ 1/2563 เมื่อวันที่ 19 กรกฎาคม ปี พ.ศ. 2563 ที่ประชุมมีมติให้ย้ายที่ทำการพรรคมาอยู่ที่ 1/5 หมู่ 4 ตำบลช้างน้อย อำเภอบางไทร จังหวัดพระนครศรีอยุธยา พร้อมกับเลือกตั้งคณะกรรมการบริหารพรรคชุดใหม่แทนชุดเดิมซึ่งที่ประชุมมีมติเลือกนายนพดลเป็นหัวหน้าพรรคสมัยที่ 2 และเลือก จตุพล สิงห์มรกต เป็นเลขาธิการพรรคคนใหม่
บทบาททางการเมือง.
ยุคพรรครวมใจไทย.
ในวันที่ 23 กันยายน ปี พ.ศ. 2563 คณะกรรมการบริหารพรรคจำนวน 6 คนได้ยื่นหนังสือลาออกจากตำแหน่งทำให้คณะกรรมการบริหารพรรคที่เหลืออยู่ 3 คนต้องพ้นจากตำแหน่ง ในการประชุมใหญ่สามัญครั้งที่ 2/2563 เมื่อวันอาทิตย์ที่ 11 ตุลาคม ปี พ.ศ. 2563 ที่ประชุมมีมติให้เปลี่ยนแปลงชื่อพรรคเป็น พรรคไทยรักราษฎร์ เปลี่ยนแปลงตราสัญลักษณ์พรรคพร้อมกับย้ายที่ทำการพรรคมาอยู่ที่ 1144/32 ซอยพัฒนาการ 30 ถนนพัฒนาการ แขวงสวนหลวง เขตสวนหลวง และเลือกตั้งคณะกรรมการบริหารพรรคชุดใหม่ซึ่งที่ประชุมมีมติเลือก สุพจน์ พลบุตร และ ศิริณี กันทา เป็นหัวหน้าพรรคและเลขาธิการพรรค ส่วนนพดล อดีตหัวหน้าพรรครวมใจไทยดำรงตำแหน่ง ผู้อำนวยการพรรค
ยุคพรรคพลังไทยนำไทย.
ต่อมานพดลและคณะกรรมการบริหารพรรคอีก 6 คนได้ยื่นหนังสือลาออกจากการเป็นสมาชิกพรรคทำให้คณะกรรมการบริหารพรรคที่เหลืออยู่ 3 คนต้องพ้นจากตำแหน่ง จากนั้นในวันอังคารที่ 6 เมษายน ปี พ.ศ. 2564 ได้จัดการประชุมใหญ่สามัญครั้งที่ 1/2564 ซึ่งที่ประชุมมีมติให้เปลี่ยนแปลงชื่อพรรคเป็น พรรคพลังไทยนำไทย พร้อมกับเปลี่ยนแปลงตราสัญลักษณ์พรรครวมถึงย้ายที่ทำการพรรคมาอยู่ที่ 96 หมู่ 5 ตำบลเชียงรากใหญ่ อำเภอสามโคก จังหวัดปทุมธานี และเลือกตั้งคณะกรรมการบริหารพรรคชุดใหม่ซึ่งที่ประชุมมีมติเลือก ธาราวุฒิ สืบเชื้อ และอธิวัฒน์ พัชรปรีชาพัฒน์ เป็นหัวหน้าพรรคและเลขาธิการพรรค ส่วนนพดลเป็นกรรมการบริหารพรรค จากนั้นในวันที่ 9 มิถุนายน ปี พ.ศ. 2564 นพดลได้ยื่นหนังสือลาออกจากการเป็นสมาชิกพรรค
ยุคพรรคสร้างอนาคตไทย.
ต่อมาทางพรรคพลังไทยนำไทยได้ปรากฏเป็นข่าวว่าทาง กลุ่มสี่กุมาร ที่นำโดยอุตตม สาวนายน และสนธิรัตน์ สนธิจิรวงศ์ ได้เตรียมเข้ามาบริหารพรรคเนื่องจากทางพรรคพลังไทยนำไทยได้ยื่นเรื่องขอเปลี่ยนแปลงชื่อพรรคเป็น พรรคสร้างอนาคตไทย ซึ่งทาง คณะกรรมการการเลือกตั้ง ได้ให้การรับรองเรียบร้อยแล้วโดยมีที่อยู่เพื่อติดต่ออยู่ที่ 50/812 หมู่ 9 ตำบลบางพูด อำเภอปากเกร็ด จังหวัดนนทบุรี โดยทางพรรคสร้างอนาคตไทยได้เปิดตัวพรรคอย่างเป็นทางการในวันพุธที่ 19 มกราคม ที่ โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์
กระทั่งวันพฤหัสบดีที่ 24 กุมภาพันธ์ พ.ศ. 2565 ราชกิจจานุเบกษาได้เผยแพร่ประกาศนายทะเบียนพรรคการเมือง รับรองการเปลี่ยนแปลงชื่อพรรคจาก พลังไทยนำไทย มาเป็น สร้างอนาคตไทย คณะกรรมการบริหารพรรค และตราโลโก้พรรค รวมถึงข้อบังคับพรรค ก่อนหน้านั้นในวันอาทิตย์ที่ 13 กุมภาพันธ์ พ.ศ. 2565 สนธิรัตน์ สนธิจิรวงศ์, สุพล ฟองงาม, วัชระ กรรณิการ์ ได้ทำการเปิดตัว นาวาอากาศเอก วิชัย ราชานนท์ เป็นว่าที่ผู้สมัคร สส. ขอนแก่น เขต 7 ต่อมาในวันอาทิตย์ที่ 19 มีนาคม พ.ศ. 2565 วัชระ ในฐานะแกนนำพรรคสร้างอนาคตไทยได้โพสต์เฟซบุ๊กส่วนตัวว่าในเดือนเมษายนทางพรรคจะจัดประชุมใหญ่เลือกตั้งคณะกรรมการบริหารพรรคชุดใหม่ ต่อมาพรรคสร้างอนาคตไทยได้ย้ายที่ทำการพรรคมาอยู่ที่ 2292 ถนนพระราม 9 แขวงพัฒนาการ เขตสวนหลวง
ในวันพุธที่ 13 เมษายน พ.ศ. 2565 อุตตม ได้โพสต์เฟซบุ๊กอวยพรเนื่องในวันสงกรานต์พร้อมกับประกาศว่าในวันพุธที่ 20 เมษายน พ.ศ. 2565 ทางพรรคสร้างอนาคตไทยจะจัดการประชุมใหญ่ของพรรคเพื่อเลือกตั้งคณะกรรมการบริหารพรรคชุดใหม่ โดยตามรายงานกระแสข่าวเบื้องต้นคาดว่า อุตตม จะเป็นหัวหน้าพรรค สนธิรัตน์ จะเป็นเลขาธิการพรรค ส่วนรองหัวหน้าพรรคคาดว่าจะเป็น นิพิฏฐ์ อินทรสมบัติ สุพล ฟองงาม, สุรนันทน์ เวชชาชีวะ, วิเชียร ชวลิต อดีตกรรมการบริหารพรรคพลังประชารัฐที่เพิ่งยื่นหนังสือลาออกจากการเป็น สส. และสันติ กีระนันทน์ โดยวิเชียร จะควบตำแหน่งผู้อำนวยการพรรค ส่วนสันติ จะควบตำแหน่งเหรัญญิกพรรค ทางด้านกรรมการบริหารพรรคคาดว่าจะเป็นอาทิตย์ ชุณหชัชราชัย นิทัศน์ ประทักษ์ใจ นริศ เชยกลิ่น ซึ่งจะควบตำแหน่งโฆษกพรรค และโชนรังสี เฉลิมชัยกิจ จะเป็นรองโฆษกพรรค
สำหรับการประชุมใหญ่สามัญในครั้งนี้ทางพรรคสร้างอนาคตไทยได้ทำการเปิดตัวโลโก้พรรคใหม่ พร้อมกับเสนอชื่อสมคิด จาตุศรีพิทักษ์ เป็นบุคคลที่ได้รับเสนอชื่อเป็นนายกรัฐมนตรีไทย รวมถึงเลือกตั้งคณะกรรมการบริหารพรรคชุดใหม่จำนวน 16 คนแทนชุดเดิมที่พ้นจากตำแหน่งเนื่องจากธาราวุฒิ สืบเชื้อ หัวหน้าพรรคได้ยื่นหนังสือลาออกจากตำแหน่งหัวหน้าพรรคเมื่อวันพุธที่ 6 เมษายน พ.ศ. 2565 ซึ่งที่ประชุมมีมติเลือก นายอุตตม นายสนธิรัตน์ เป็นหัวหน้าพรรคและเลขาธิการพรรคคนใหม่ สันติ กีระนันทน์ เป็นเหรัญญิกพรรค นิทัศน์ ประทักษ์ใจ เป็นนายทะเบียนสมาชิกพรรค โดยคณะกรรมการบริหารพรรคชุดใหม่จะมีการประชุมนัดแรกในวันพุธที่ 27 เมษายน พ.ศ. 2565 ซึ่งที่ประชุมมีมติแต่งตั้ง บุญส่ง ชเลธร เป็นรองเลขาธิการพรรค ตั้ง พงศ์พรหม ยามะรัต โชนรังสี เฉลิมชัยกิจ และ ธันวา ไกรฤกษ์ เป็นรองโฆษกพรรค
ในวันที่ 8 กันยายน พ.ศ. 2565 พรรคสร้างอนาคตไทย เปิดตัวสมคิด จาตุศรีพิทักษ์ ในตำแหน่งประธานพรรคสร้างอนาคตไทย โดยสมคิดฝากให้พรรคยึดหลักในการทำงานที่สำคัญ 3 ประการ คือ 1. เป็นพรรคที่ดีมีอุดมการณ์ มีนโยบายที่ดี 2. เป็นพรรคที่มีนโยบายกอบกู้เศรษฐกิจเพื่อสร้างอนาคตประเทศ และ 3. เป็นพรรคที่มีความเป็นประชาธิปไตย เปลี่ยนแปลงรัฐธรรมนูญให้เกิดการกระจายอำนาจและงบประมาณ กระทั่งวันพุธที่ 28 ธันวาคม พ.ศ. 2565 ได้มีกระแสข่าวว่าพรรคสร้างอนาคตไทยและพรรคไทยสร้างไทย นัดแถลงข่าวเพื่อประกาศการรวมพรรคในวันพฤหัสบดีที่ 29 ธันวาคม พ.ศ. 2565 การแถลงข่าวในวันนั้นมีผลสรุปคือ ทั้งสองพรรคตกลงร่วมเป็นพันธมิตรทางการเมืองระหว่างกัน แต่ยังไม่มีการควบรวมพรรคแต่ประการใด
ต่อมาในวันที่ 29 มกราคม พ.ศ. 2566 อุตตมและสนธิรัตน์ได้ลาออกจากสมาชิกพรรคสร้างอนาคตไทยและได้ย้ายไปร่วมงานกับพรรคพลังประชารัฐเมื่อวันที่ 30 มกราคม พ.ศ. 2566 ทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ จากนั้นในวันที่ 30 เมษายน พ.ศ. 2566 พรรคสร้างอนาคตไทยได้จัดประชุมใหญ่สามัญครั้งที่ 1/2566 เพื่อแก้ไขข้อบังคับพรรคโดยย้ายที่ทำการพรรคกลับไปอยู่ที่ 50/812 หมู่ 9 ตำบลบางพูด อำเภอปากเกร็ด จังหวัดนนทบุรี ซึ่งเป็นที่ทำการพรรคในช่วงแรก พร้อมกับเลือกตั้งคณะกรรมการบริหารพรรคชุดใหม่จำนวน 9 คนซึ่งที่ประชุมมีมติเลือกวิรัช วิฑูรย์เธียร และนิทัศน์ ประทักษ์ใจ เป็นหัวหน้าพรรคและเลขาธิการพรรคคนใหม่
ในวันที่ 23 ธันวาคม พ.ศ. 2566 พรรคสร้างอนาคตไทยได้จัดประชุมเพื่อเลือกตั้งคณะกรรมการบริหารพรรคในส่วนของเหรัญญิกพรรคแทนตำแหน่งที่ว่าง ที่ประชุมมีมติเลือกกฤตยชญ์ ชัยบุตร อดีตกรรมการบริหารพรรคให้ดำรงตำแหน่งเหรัญญิกพรรคและเลือกตั้งกรรมการบริหารพรรคแทนตำแหน่งที่ว่างอีก 2 คน